ROBERTI DUCIS BURGUNDIE (a) In nomine sanctę et individuę Trinitatis, patris videlicet et filii et spiritus sancti. Ego Robertus Burgundię dux. Notum esse volo tam presentibus quam futuris qualiter primum suscipiens ducaminis gubernacula Burgundię, ceperim perquirere consuetudines ejusdem regni, quas ante me strenue regnantes exegerunt (b) mei precessores, sed dum per meos quos fideliores mihi et veriores esse credebam cognovissem quas et in quibus terris accepturus eram, inter cetera in villa quę dicitur Gilliacus sancti Germani Parisiacensis plures accepi consuetudines, sicut ab eis didiceram, lege consuetudinaria. Post vero, reclamantibus abbate et monachis sancti Germani quod inconsuetę atque injustissimę, si dici fas esset contra me, hoc facerem, amore Dei et sancti Germani necnon abbatis Aderoldi omniumque sibi commissorum monachorum, has omnes consutudines guerpivi, scilicet mei hospitalem susceptionem, et canum meorum hospitalitatem, et pabulum necnon caballorum meorum custodumque eorum receptum, atque vini captionem, insuper omnes quas sibi dominatio potentum adquirit consuetudines. Ex hac siquidem perdonatione hanc fieri cartulam jussi. Quam meo jussu factam ut firma et inconvulsa permaneat, signavi, horumque subscriptorum manibus signandam tradidi. Acta est hec cartula publice apud castrum Divionem, die festivitati[s] sancti Mauricii sociorumque ejus, regnante et strenue in sceptris agente Henrico Francorum rege anno .X.o, Hugone autem Lingonensium presule episcopali cathedra presidente anno. Vo. S. Roberti Burgundie ducis. S. Elię (c) conjugis ejus. S. Ermuini Eduorum episcopi. S. Hugonis de Bellomonte. S. abbatis Azelini et Johannis fratris ejus. S. Teobaldi. S. Cadelonis. S. Sedaldi. S. Theoderici (d). S. Humberti fratris ejus. S. Widonis. S. Lamberti clerici. S. Hugonis Lingonensium presulis. Postea ego Robertus hanc cartam Henrico regi firmandam reddidi et Parisius guerpivi. S. Henrici regis Francorum. Hujus rei testes sunt hii : Imbertus Parisiorum episcopus, Wido Silvanectensis episcopus, Buchardus, Maingoldus. (a) Item Roberti Burgundie ducis D. — (b) exsegerunt BD. — (c) Helie D. — (d) Teoderici D.